Söhbətül-əsmar (film, 1994)

Məzmun 
Kinolentin proloqunda diktor XVI əsri tamaşaçılara xatırladıb deyir ki, dünya qarışıb, çaxnaşma düşüb. Məmləkər parçalanıb...

Şair bu çaxnaşmalardan kənarda qala bilmir və dövrünün baş verən hadisələrinə öz münasibətini alleqorik əsərlərində bildirir.

Müəlliflər film üzərində işlərkən şairin alleqorik əsərini müasir dövrümüzlə, bu gün ölkəmizdə baş verən hadisələrlə bağlamağa çalışmışlar. Təsvirdə müəlliflər əsasən miniatürçü rəssam Soltan Məhəmməd Təbrizinin əsərlərinə əsaslanmışlar.

 Festivallar və mükafatlar 
1995-ci ildə Bakıda Azərbaycan filmlərinin III festival-müsabiqəsi
Ən yaxşı cizgi filminə görə rejissor Elçin Hami Axundov Diplom və Prizlə təltif olunmuşdur.

2022-ci ildə Azərbaycan Respublikası Mədəniyyət Nazirliyinin dəstəyi ilə, kuratorunun “ANİMAFİLM” Beynəlxalq Animasiya Festivalının direktoru Rəşid Ağamalıyevin olduğu “Azərbaycan animasiyasının 50 illiyi” adlı proqrama daxil edilmiş digər keçmiş və müasir milli animasiya filmlərilə Özbəkistanın paytaxtı Daşkənddə keçirilən I Daşkənd Beynəlxalq Animasiya Forumunda (Tashkent International Animation Forum) göstərilib. Forumda filmin rejissoru Elçin Hami Axundova “Animasiyanın inkişafına verdiyi töhfəyə görə” mükafatı verilib. Ona mükafatı forumun direktoru Dante Rustav təqdim edib.

 Film haqqında 
Applikasiya filmidir.

Film "Azərkinovideo" İB-nin sifarişi ilə çəkilmişdir.

Film dahi Azərbaycan şairi Məhəmməd Füzulinin anadan olmasının 500 illik yubileyinə həsr olunmuşdur.

Film Məhəmməd Füzulinin eyniadlı poeması əsasında çəkilmişdir.

 Filmin heyəti 

 Film üzərində işləyənlər 
Əsərin müəllifi: Məhəmməd Füzuli
Rejissor: Elçin Hami Axundov (Elçin Hami kimi)
Ssenari müəllifi: Dinarə Gərəkməzli, Elçin Haminin iştirakı ilə
Quruluşçu rəssam: Gülşən Quliyeva
Operator: Vyaçeslav Jestkov
Baş animator: Arifə Hatəmi, Rauf Dadaşov
Anturaj rəssamı: Hüseyn Cavid İsmayılov
Musiqi tərtibatı: İsmayıl Dadaşov
Rəssam: Sara Nəzirova, Elman Mirzəyev, Y. Quliyev, Ələkbər Məmmədov
Məsləhətçi: Sara Nəzirova
Mətnin müəllifi: Sara Nəzirova
Səs operatoru: Marat İsgəndərov

 Filmi səsləndirənlər 
Nuriyyə Əhmədova
Nizami Musayev
Kübra Dadaşova
Gülqız Süleymanova
Ələkbər Məmmədov
Gülçin Qocayeva

 Sponsor 
"Azərkinovideo" İB

 İstinadlar 

 Mənbə 
 Xamis Muradov. Kinofabrikdən başlanan yol. Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 5.
 Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 368-370.

 Xarici keçidlər 

Kateqoriya:1994-cü ilin Azərbaycan filmləri
Kateqoriya:Qısametrajlı cizgi filmləri
Kateqoriya:Ədəbi əsərlərin ekranlaşdırılması